|  |
| --- |
| Mal for innhold i prosjektbeskrivelse Batteri i nullutslippsskip |

Prosjektbeskrivelsen skal være på norsk. Eventuelle andre vedlegg kan være på engelsk eller andre skandinaviske språk. Anbefalt lengde på innsendt prosjektbeskrivelse skal er 3000-5000 ord, maksimalt 8000 ord.

Tabellene og overskriftene i malen skal benyttes. Del gjerne kapitlene opp i relevante underoverskrifter hvor dette faller naturlig. Resterende hjelpetekst fjernes før innsending av søknad.

Ikke inkluder personopplysninger som navn, epost-adresser og lignende i prosjektbeskrivelsen

Tabellene i malen skal benyttes. Resterende hjelpetekst fjernes før innsending av søknad.   
Det skal brukes nyeste versjon av prosjektbeskrivelsesmalen, tilgjengelig på programsiden.. r innsending av søknad.

# Sammendrag (Typisk ½ side)

Gi et kortfattet sammendrag av prosjektet. Beskrivelsen skal skrives på et populærvitenskapelig format, det vil si at det skal være enkelt for en utenforstående å forstå bakgrunnen for prosjektet, hva det handler om og hva det skal oppnå. Gjerne legg ved en illustrasjon av prosjektet/skipet det søkes støtte til.

Fyll også ut tabellen nedenfor. Kolonne til høyre i *kursiv* er hjelpetekst.

Tabell 1: Sammendrag (trenger ikke fylles for infrastruktursøknad). For infrastruktursøknad fylles kun inn referanse til fartøysprosjektet her.

|  |  |
| --- | --- |
| **Sammendrag** | |
| Total batterikapasitet prosjektet vil installere (kWh) | *Samlet installert utnyttbar batterikapasitet (kWh) på fartøyet som prosjektet søker om støtte til* |
| Total prosjektkostnad per fartøy/søknad (NOK) |  |
| Omsøkt støtteandel (%) |  |
| Omsøkt støttebeløp fartøy (NOK) |  |
| Estimert energieffektivisering (%) | *S*om beregnet i mal for klimagassutslipp. |
| Søkes det om støtte til flere skip? | *Er disse gjensidig avhengig av støtte for å kunne realiseres? Hvis, ja hvor mange skip søkes det om totalt i dette prosjektet?* |
| Antall skip/søknader som er en del av totalprosjektet.  1 søknad = 1 skip | *Hvis det sendes inn søknader for flere fartøy som alle er avhengig av støtte for å kunne realiseres, må disse referere til hverandre i den enkelte søknad* |
| Søkes det om støtte til infrastruktur i egen søknad i denne søknadsrunden? | *Hvis ja – referer til søknad for infrastruktur her ved å inkludere prosjekttittel.* |

# Kvalifikasjonskriterier

Kvalifikasjonskriterier beskrevet i programkriteriene må være oppfylt. Fyll ut tabell nedenfor.

|  |  |  |
| --- | --- | --- |
| **Kvalifikasjonskriterium** | **Kriterium oppfylt? (ja/nei)** | **Kort beskrivelse/henvisning til kapittel** |
| **Søker** | | |
| Søker er en næringsaktør registrert i enhetsregisteret i Brønnøysund |  |  |
| Søker er den som gjennomfører investeringen det søkes støtte til, og skal dokumentere og rapportere resultater. |  |  |
| Søker må ha dokumentert tilstrekkelig gjennomføringsevne for prosjektet. Kravet gjelder både finansiell, teknisk og organisatorisk gjennomføringsevne. |  |  |
| **Prosjektet** | | |
| Prosjektet omhandler investering i ett eller flere fartøy med batteri, eller dedikert ladeinfrastruktur for disse. Investeringen kan enten være i et nytt fartøy/flere nye fartøy, i ombygging av eksisterende fartøy, eller en kombinasjon av disse. |  |  |
| Vil prosjektet være startet opp/ha signert kontrakt/tatt investeringsbeslutning (altså ha forpliktet seg til å gjennomføre prosjektet) innen 12 måneder etter utsendelse av tilsagnsbrevet? |  |  |
| Hvis det sendes inn søknader for flere fartøy som alle er avhengig av støtte for å kunne realiseres, er det referert til disse i den enkelte søknad? |  |  |
| Prosjektet skal være gjennomført/satt i drift innen 48 måneder etter utsendelse av tilsagnsbrevet. |  |  |
| Prosjektet har en troverdig plan for lading av batteri og bunkring av eventuelle nullutslipps drivstoff |  |  |
| Prosjektet skal gjennomføres i henhold til gjeldende relevante regler og forskrifter. |  |  |
| Prosjektet har et totalt støttebehov som ikke overskrider 100 millioner kroner for fartøy |  |  |
| Prosjektet omhandler ikke støtte til fartøy i offentlig rutegående trafikk. |  |  |
| **Skipene** | | |
| Skipet skal designes og bygges for normal operasjon med batteri som den primære energibæreren. Se detaljert forklaring i *«Vilkår for støtte»* |  |  |
| Skipet skal bygges, eller være klargjort for, å være et nullutslippsskip enten ved hel-elektrisk drift, eller ved å klargjøre for/benytte nullutslippsdrivstoff. |  |  |
| Skipet skal være registrert i NIS eller NOR. |  |  |
| Skipet skal gjennomføre minimum 1/3 av sine operasjoner eller anløp i Norge eller i norsk økonomisk sone. |  |  |
| Eventuelle energieffektiviseringstiltak har dokumenterbar merkostnad og estimert energiresultat |  |  |
| **Ladeinfrastrukturen (hvis aktuelt)** | | |
| Ladeinfrastrukturen skal etableres for en eller flere forhåndsidentifiserte virksomheter og deres behov, og skal brukes enten eksklusivt eller primært av disse virksomhetene. |  |  |
| Ladeinfrastrukturen skal etableres i Norge eller innenfor norsk økonomisk sone. |  |  |
| Har minimum TRL nivå 7 |  |  |
| Det kan støttes infrastruktur på inntil 3 geografiske lokasjoner per prosjekt. |  |  |
| Det er sendt in én søknad pr. ladeanlegg (om disse er på ulike lokasjoner) |  |  |
| Skal utføres i henhold til gjeldene standarder/veiledere nevnt i programkriteriene. |  |  |
| Det er sannsynliggjort tilstrekkelig nettkapasitet for ladeanlegget. |  |  |

# Informasjon om søker og partnere/teknologileverandører

Gi en kort beskrivelse av søker og de andre partene i prosjektet basert på følgende:

* Beskrivelse av virksomheten
* Selskapsstruktur/eierskap
* Finansiell situasjon/nøkkeltall (legg gjerne ved (en lenke til) siste årsrapport)
* Lokalisering

# Prosjektets innhold

Innholdet i dette avsnittet skal gi tilstrekkelig bakgrunnsinformasjon om saken slik at beslutningstakere får et godt overblikk. Avsnittet skal være faktabasert og ikke inneholde søkers subjektive vurderinger.

## Bakgrunn og innledning

* Beskriv hvorfor dere ønsker å gjennomføre prosjektet
* Beskriv hvordan prosjektet passer med bedriftens forretningsmodell og hvordan det er forankret i organisasjonen
* Inneholder det overordnete prosjektet flere fartøy og/eller søknader om infrastruktur som er gjensidige avhengig av hverandre?

## Skipet

**For infrastruktursøknad trenger ikke denne delen fylles ut**

* Fakta om fartøyet (ved nybygg beskrives fartøyet som dimensjonert på søknadstidspunktet). Eksempel på relevante data:
  + Segment og fartøystype
  + Verft og planlagt byggeår
  + For retrofit: navn, IMO nummer og/eller kallesignal
  + Relevante hoveddimensjoner (LOA, bredde, DWT, passasjerkapasitet etc.)
  + Motorkonfigurasjon og fremdriftsløsning (også før ombygging for retrofit)
  + Standard og kapasitet på landstrøm/ladetilkobling
  + Inkluder gjerne bilde/illustrasjon av fartøyet
  + Legg gjerne ved GA av fartøyet i søknaden
* Beskrivelse av fremdriftsløsningen, gjerne med enlinje-skjema (SLD)
* Beskrivelse av batteripakken (batterikapasitet må dokumenteres i eget vedlegg)
  + Eksempel: Mulige leverandører, cellekjemi, cellekapasitet, oppbygging av batteripakken, relevante godkjenninger, design av batterirom med sikkerhetssystemer etc.
  + Hvordan er batteripakkene dimensjonert i forhold til energibehov, ladeeffekt og estimert levetid?
* Beskriv fartøyets bruksområde og driftsprofil (se også *Mal for unngåtte klimagassutslipp Batteri i nullutslippsskip* hvor driftsprofil detaljeres)
  + Hva, hvordan og hvor fraktes det gods eller passasjerer, eller hva slags andre oppgaver er fartøyet designet for?
* Beskriv hvordan prosjektet har arbeidet med teknisk sikkerhet og imøtekommelse av reguleringer og andre myndighetskrav.

## Energieffektivisering

**Trenger kun å fylles ut dersom det søkes om støtte til energieffektiviseringstiltak.**

Det presiseres at batteripakken her ikke regnes som et energieffektiviseringstiltak. Dette vil si at «Energiforbruk uten effektivisering» skal være basert på det omsøkte skipet med batteripakke, men uten eventuelt andre energieffektiviseringstiltak. Fartøyet må ha samme nyttekapasitet (pax eller dødvekt) med og uten energieffektiviseringstiltakene.

* Beskriv alle energieffektiviseringstiltak det søkes støtte til i prosjektet:
  + Funksjonell/teknisk beskrivelse av hvert enkelt tiltak, og eventuelt avhengigheter/synergier mellom tiltak
  + Estimert besparelse fra hvert av tiltakene i ulike driftsmodus (må reflektere resultatene i mal for energiberegning) og hvordan disse er beregnet.
  + TRL nivå og eksempel på tidligere installasjoner
  + Kostnadene til hvert enkelt tiltak må komme tydelig frem i økonomidelen

Tabell 2: Oppsummeringstabell for energieffektiviseringstiltak

|  |  |  |  |  |
| --- | --- | --- | --- | --- |
| **Energieffektiviseringstiltak** | **Estimerte besparelser per år** | | **Andel av total effektivisering** | **Dokumentert med vedlegg** |
|  | Mengde | Enhet | % av total | (navn på vedlegg) |
| Tiltak 1: |  | f.eks. L MGO, tonn, kWh |  |  |
| Tiltak 2: |  |  |  |  |
| Tiltak 3: |  |  |  |  |
| …. |  |  |  |  |
| SUM Besparelser |  |  | 100% |  |

## Lading og infrastruktur

**For fartøyssøknad:**

* Hvor skal det lades, og hva slags avtaler er det gjort med eier/tilbyder?
  + Beskriv ladeplan i hver havn, lag gjerne en tabell med tilgjengelig effekt, liggetid og ladebehov for hver lokasjon det planlegges å lade
* Beskrivelse av tilgang på ladeinfrastruktur i henhold til krav beskrevet i «Vilkår for støtte». Referer eventuelt til relatert søknad om ladeinfrastruktur her.
* Hvis det skal lades på andre steder enn det som eventuelt er omsøkt i relatert søknad skal dette beskrives.
* Dimensjonert ladeeffekt, ladeplan
* Hva slags tekniske løsninger skal benyttes, inkludert standarder på tilkobling og ladeanlegg?
* Legg ved intensjonsavtaler for lading (se tabell over vedlegg)

**For infrastruktursøknad:**

* Lokasjon på ladeanlegg (inkluder kart/illustrasjon med skisse over anleggets plassering)
* Hvordan er anleggets kapasiteter dimensjonert mtp. på nødvendig ladeeffekt for det tilhørende fartøyet?
* Dersom søker selv ikke er grunneier, hva slags avtale er det gjort om leie av areal?
* Hva slags tekniske løsninger skal benyttes, inkludert standarder på tilkobling og ladeanlegg?
* Hvem er sannsynlige leverandører av hovedkomponenter?
* Hvordan er tilstrekkelig nettkapasitet for prosjektet sikret? Søknaden må sannsynliggjøre at etablering kan finne sted innen ferdigstillelse av tilknyttede skipsprosjekt. Dialog med nettselskap må sannsynliggjøre at det er tilstrekkelig kapasitet i lokalt nett. Ved behov for anleggsbidrag må et grovestimat fra nettselskap vedlegges (trenger ikke å være et bindende estimat). Dette må dokumenteres i vedlegg.
  + For små anlegg der søker har eksisterende kapasitet til ladeanlegget kan det legges ved bekreftelse fra autorisert elektroinstallatør eller rådgivende ingeniør på dette. Dette kan da erstatte evt. dialog med nettselskap.
* Om det er forskjellig søkerselskap på infrastruktur og fartøy, legg ved intensjonsavtaler på lading mellom partene (se tabell over vedlegg)
* Modell for estimert strømpris, nettleie og utsalgspris for lading skal beskrives.

## Energi-/klimaresultater fra prosjektet

### Klima-og energiresultat

Prosjektets tiltak som fører til scope 1 utslippskutt (bedriftens direkte utslipp) skal her forklares og kvantifiseres[[1]](#footnote-2). Forklar også en eventuell økning eller reduksjon i energiforbruket i forhold til referanseskipet.

Prosjektets klimaresultat beregnes i Mal for klimaresultat og energiberegning som legges ved søknaden. Dette kapittelet skal beskrive sentrale forutsetninger og antagelser som er gjort i energiberegningen slik at det er mulig å forstå og etterprøve beregningene som er gjort. Ved behov kan det legges ved ytterligere dokumentasjon som underlag for beregningene.

### Effekt- og fleksibilitetsresultat fra prosjektet

Dersom prosjektet innebærer investering i en løsning som påvirker effektbehovet skal dette forklares og kvantifiseres. Dette kan for eksempel være et permanent effektuttak til et ladeanlegg.

Noen prosjekt vil kunne frigjøre effekt (fleksibilitet) i strømnettet i perioder. Om prosjektet tilgjengeliggjør fleksibilitet skal effekt og prosjektert varlighet (ms, s, m, time, sesong) oppgis.

## Prosjektplan og framdrift

Prosjektplan som viser milepæler fram til idriftsetting. Legg særlig vekt på milepæler som er beslutningspunkter eller som har konsekvenser for prosjektets gjennomføring eller framdrift. Dette kan f.eks. være

* prosjektforankring hos beslutningstaker/ledelse
* tatt investeringsbeslutning
* sannsynliggjøre hva som skal til for å gjennomføre prosjektplan.
* avtaler/kontrakter
* mulige stopp-punkter i prosjektet knyttet til utfall av prosjektets aktiviteter

Beskriv aktivitetene i prosjektet i hensiktsmessige arbeidspakker. Vær så konkret som mulig på leveransene fra hver arbeidspakke, inkludert når de skal leveres.

## Plan for avhending og resirkulering av batterier

Beskriv hvordan prosjektet har planlagt avhending eller eventuell videre bruk av batteriene etter endt levetid.

## Alternativ til gjennomføring av prosjektet

Beskriv så konkret som mulig hva som er alternativet til å gjennomføre prosjektet, det vil si det som virksomheten vil gjøre uten finansiering fra Enova.

# Gjennomføringsevne

I dette kapitelet skal man beskrive prosjektets organisatoriske og tekniske gjennomføringsevne. Finansiell gjennomføringsevne skal beskrives under kapitel 8 Finansiering.

## Teknisk gjennomføringsevne

Beskriv hvordan prosjektet har sikret tilstrekkelig teknisk kompetanse til å gjennomføre prosjektet, både for det tekniske personellet og hos leverandørene. Referanser til tidligere relevante prosjekt i bedriften kan gjerne inkluderes her.

## Organisatorisk gjennomføringsevne

Beskriv selskapets organisatoriske gjennomføringsevne.

* Hvordan skal det omsøkte prosjektet organiseres?
* Beskriv kompetanse til nøkkelpersoner i prosjektet. Nøkkelpersoner kan også være tilknyttet prosjektet gjennom tredjeparter/prosjektpartnere.

# Risiko og risikodempende tiltak

Beskriv de sentrale risikofaktorene som har betydning for å kunne gjennomføre prosjektet, inkludert hvilke risikodempende tiltak som skal gjennomføres.

Risiko kan f.eks. være knyttet til:

* Teknologisk ytelse
* Marked for produktet/løsningen
* Drift
* Oppnåelse av miljøkrav
* Regulatorisk risiko
* Kompetanse/organisatoriske forhold
* Andre forhold som er spesifikke for prosjektet

# Økonomi og lønnsomhet

I dette kapittelet skal det synliggjøres hvilke investeringer som må gjennomføres for å kunne gjennomføre prosjektet. Godkjente investeringskostnader vil ved nybygg være differansen mellom kostnader til omsøkt fartøy og et tilsvarende konvensjonelt fartøy, med samme kapasitet, bygd ved tilsvarende verft og som innfrir gjeldende EU-krav. Dette skal også være synliggjort i Excel-malen for budsjett og nettonåverdi-beregning.

## Prosjektets kostnader

I dette kapittelet må alle kostnader beskrives. Oppgi hvordan investeringskostnadene er framkommet og dokumenter disse med for eksempel tilbud. Legges ved som vedlegg. Benytt eksempel på tabeller nedenfor til å oppsummere investeringskostnadene i prosjektbeskrivelsen.

Godkjente investeringskostnader inkluderer følgende hovedkategorier:

* Egne personalkostnader
* Innkjøp av tjenester
* Maskiner, utstyr og materialer (fysisk utstyr inkludert installasjon)

*Driftskostnader og driftsinntekter for omsøkt fartøy sammenlignet med konvensjonelt fartøy, eksempelvis:*

* Reduserte kostnader til CO2-kvoter/avgifter
* Reduserte drivstoff/brenselskostnader
* Økte inntekter fra produktsalg på grunn av «grønnere produksjon»
* Reduserte energi- og effektkostnader samt inntekter ved evt. salg av fleksibilitet
* Drift og vedlikeholdskostnader: Besparelser eller ekstrakostnader påløpt som resultat av merinvesteringen.
* Andre inntekter som kan komme som følge av grønn investering (økt produksjonskapasitet, bedre kvalitet som gir bedre betalt, nye produkter etc.)

Levetider for hovedkomponentene i prosjektet skal i utgangspunktet baseres på standardiserte verdier (se Tabell 3 og Tabell 4 nedenfor). Den økonomiske levetiden til prosjektet settes lik levetiden til batteripakken. Om prosjektet avviker fra standardiserte levetider skal dette begrunnes særskilt.

Tabell 3: Eksempel på oppsummeringstabell over investeringskostnader for fartøy

|  |  |  |  |
| --- | --- | --- | --- |
| **Kostnadsposter** | **Kostnader,**  **prosjektet** | **Kostnader,**  **alternativet** | **Standard levetid** |
| Prosjektering |  |  |  |
| Prosjektoppfølging, byggeledelse |  |  |  |
| Oppstartskostnader |  |  |  |
| Batteripakke |  |  | 10 |
| Kraftelektronikk |  |  | 15 |
| Energieffektiviseringstiltak 1 |  |  |  |
| Energieffektiviseringstiltak 2 |  |  |  |
| Energieffektiviseringstiltak n |  |  |  |
| Andre kostnader (spesifiser) |  |  |  |
| Sum |  |  |  |

Tabell 4: Eksempel på oppsummeringstabell på investeringskostnader for infrastruktur

|  |  |  |
| --- | --- | --- |
| **Kostnadsposter** | **Kostnader (merkostnad)** | **Standard levetid** |
| Prosjektering |  |  |
| Prosjektoppfølging, byggeledelse |  |  |
| Anleggsbidrag |  | Nedskrives ikke |
| Infrastrukturarbeider (grunnarbeid, tilpasninger på kai etc.) |  | 30 |
| Ladeanlegg/kraftelektronikk |  | 15 |
| Bygningsmasse |  | 20 |
| Andre kostnader (spesifiser) |  |  |
| Sum |  |  |

## Beskrivelse av referanseskipet (ved nybygg)

For prosjekter der det finnes en sammenliknbar alternativ investering, beskriv referanseskipet som skal ha samme kapasitet som omsøkt fartøy, bygd ved tilsvarende verft og som innfrir gjeldende EU krav.

Godkjente *alternativinvesteringskostander og driftskostnader skal fylles ut likt som prosjektets kostnader (7.1)*

## Hvis investeringen er et klart identifiserbart tillegg (retrofit)

Der kostnadene forbundet med å oppnå miljøgevinsten kan identifiseres som en separat investering blant de totale investeringskostnadene, eksempelvis som et umiddelbart identifiserbart tillegg til et eksisterende anlegg, er merkostnadene lik investeringskostnaden. Dette vil i mange tilfeller være aktuelt for retrofitprosjekt.

Kostnader skal fylles ut som vist i kapitel 7.1, men den alternative investeringen trenger ikke fylles ut.

# Finansiering

Beskriv hvordan prosjektet planlegges finansiert, herunder:

* + Egenfinansiering (beskriv hvordan denne skal struktureres)
  + Tilskudd fra Enova
  + Lån fra det kommersielle markedet eller andre ikke-offentlige aktører
  + Offentlig støtte som for eksempel Innovasjon Norge, Norges forskningsråd, departement, fylkeskommune eller lignende i tillegg til eventuelle midler fra utenlandske eller overnasjonale støtteregimer som EUs rammeprogrammer.
  + Lån fra det offentlige støtteapparatet (som over), der det er et statsstøtteelement i lånet
  + Annet (beskriv)

Beskriv selskapets finansielle gjennomføringsevne.

* Finansielle ressurser til å opprettholde sin aktivitet i hele prosjektperioden og til å gjennomføre og drifte investeringen.
* Søker og eventuelle prosjektpartnere må ha dokumentert finansiell gjennomføringsevne, det vil si at virksomheten(e) har dokumenterte og realistiske planer for finansiering av prosjektet.

Tabell 5: Finansieringsplan (fyll ut tabellen)

|  |  |  |  |
| --- | --- | --- | --- |
| Finansieringsplan for hele investeringen |  |  |  |
| **Kilde** | **Beløp** | **Beskrivelse** | **Vedlegg** |
| Eksempel egenkapital |  |  | *Henvis til rett vedlegg nr.* |
| Eksempel gjeld |  |  | *Henvis til rett vedlegg nr.* |
| Eksempel annen offentlig støtte |  |  | *Henvis til rett vedlegg nr.* |
| Enovastøtte |  |  | *.* |
|  |  |  |  |
| Sum hele investeringen |  |  |  |

Merk at hele investeringsbeløpet skal dokumenteres. Se veileder Dokumentasjonskrav for finansiering.

Annen offentlig støtte må ses i sammenheng med støtte fra Enova. Det er summen av offentlig støtte på det samme kostnadsgrunnlaget som ses opp mot den maksimale støtteandelen et prosjekt kan få.

Dokumentasjon på finansiering må legges ved søknaden:

* Planlagt egenkapital skal beskrives og dokumenteres. Dokumentasjon kan for eksempel være kontoutskrift (maks 2 måneder gammel), årsregnskap, garanti fra investorer etc.
* Planlagt lånefinansiering skal dokumenteres gjennom signert låneavtale, intensjonsavtale, indikativ skisse eller tilsvarende.
* Dersom søker er eid av et internasjonalt selskap må årsregnskap siste 2 år dokumenteres. Dette gjelder for alle eierselskaper i direkte oppadgående linje fra søker.
* Bekreftelse fra noen med myndighet i selskapet på at tilstrekkelig midler vil kunne allokeres til prosjektet gitt innvilget søknad fra Enova. Eksempel på dette kan være gjennom signert redegjørelse, styreprotokoll med henvisning til prosjektet eller lignende.
* Søker må sannsynliggjøre gjennomføringsevne også dersom kostnadene skulle bli høyere enn antatt. Risiko og risikohåndtering må være beskrevet.

# Vedlegg

Vedlegg skal sendes inn gjennom Enovas søknadssenter. For at en søknad skal tas til behandling må den inneholde alle vedlegg som vist i Tabell 6 eller Tabell 7 nedenfor. Vedlegg skal nummeres fortløpende og navngis i henhold til tabellen. Eventuelt andre vedlegg som søker anser som nødvendige nummereres fortløpende.

Tabell 6: Obligatoriske vedlegg for søknad om fartøy

|  |  |  |  |
| --- | --- | --- | --- |
| **Vedlegg** | **Beskrivelse** | **Kommentar** | **Filnavn på opplastet vedlegg** |
|
| Vedlegg 1 | Prosjektbeskrivelse | Mal på nettside | Vedlegg\_1\_(sett inn filnavn) |
| Vedlegg 2 | Unngåtte klimagassutslipp | Mal på nettside. Inkluderer energiberegninger og driftsprofil. | Vedlegg\_2\_(sett inn filnavn) |
| Vedlegg 3 | Lønnsomhet og budsjett | Mal på nettside | Vedlegg\_3\_(sett inn filnavn) osv. |
| Vedlegg 4 | Installert batteristørrelse | Dokumentasjon på planlagt installert batterikapasitet (f.eks. leverandørtilbud) |  |
| Vedlegg 5 | Dokumentasjon på kostnadsgrunnlag | Kan være leverandørtilbud som kostnadsestimatet er basert på |  |
| Vedlegg 6 | Dokumentasjon på egenkapital | Se «Dokumentasjonskrav for prosjektfinansiering» på programsiden |  |
| Vedlegg 7 | Dokumentasjon på fremmedkapital | Se «Dokumentasjonskrav for prosjektfinansiering» på programsiden |  |
| Vedlegg 8 | Dokumentasjon på estimert energieffektivisering | Kun obligatorisk for søknader som har søkt støtte til energieffektiviseringstiltak. (Kan f.eks. være beregning fra leverandør. |  |
| Vedlegg 9 | Intensjonsavtale for lading | Kun obligatorisk for prosjekter som ikke har relatert søknad om infrastruktur. Må inneholde prisforutsetninger. |  |
| Vedlegg 10 | Årsregnskap siste 2 år Internasjonal selskap | Årsregnskap for alle eierselskaper i oppadgående linje som ikke leverer regnskap til brønnøysundregistrene. |  |
| Vedlegg 11 | Intensjonsavtale med sluttbruker | Der søker ikke er endelig operatør av fartøyet må intensjonsavtale med sluttbruker legges ved søknaden. |  |

Tabell 7: Vedlegg som er obligatoriske for søknad om infrastruktur (merk at vedleggene følger samme nummerering som for fartøy)

|  |  |  |  |
| --- | --- | --- | --- |
| **Vedlegg** | **Beskrivelse** | **Kommentar** | **Filnavn på opplastet vedlegg** |
|
| Vedlegg 1 | Prosjektbeskrivelse | Mal på nettside | Vedlegg\_1\_(sett inn filnavn) |
| Vedlegg 3 | Lønnsomhet og budsjett | Mal på nettside. Ikke obligatorisk om det er samme søker som fartøyssøknaden. | Vedlegg\_2\_(sett inn filnavn) osv. |
| Vedlegg 5 | Dokumentasjon på kostnadsgrunnlag | Kan være leverandørtilbud som kostnadsestimatet er basert på | Vedlegg\_3\_(sett inn filnavn) osv. |
| Vedlegg 6 | Dokumentasjon på egenkapital | Se «Dokumentasjonskrav for prosjektfinansiering» på programsiden |  |
| Vedlegg 7 | Dokumentasjon på fremmedkapital | Se «Dokumentasjonskrav for prosjektfinansiering» på programsiden |  |
| Vedlegg 10 | Årsregnskap siste 2 år Internasjonal selskap | Årsregnskap for alle eierselskaper i oppadgående linje som ikke leverer regnskap til brønnøysundregistrene. |  |
| Vedlegg 12 | Dokumentasjon på nettkapasitet | Skal inneholde dialog med nettselskap, i tillegg til eventuelt innlevert søknad om nettkapasitet. Dokumentasjonen må vise to-veis dialog med nettselskap – nettmelding alene eller standard svar på henvendelser er ikke tilstrekkelig. Ved behov for anleggsbidrag må et grovestimat (trenger ikke å være forpliktene) fra nettselskap vedlegges.  For små anlegg der søker har eksisterende kapasitet til ladeanlegget kan det legges ved bekreftelse fra autorisert elektroinstallatør eller rådgivende ingeniør på dette. Dette kan da erstatte evt. dialog med nettselskap. |  |

1. Dette tilsvarer det resultatet som Enova kan kontraktsfeste, og som beregnes i det elektroniske søknadsskjemaet (Energi- og klimafanene). [↑](#footnote-ref-2)